טריי סונגז

טריי סונגז (באנגלית: Trey Songz; נולד ב-28 בנובמבר 1984) הוא זמר ויוצר רית'ם אנד בלוז, מפיק מוזיקלי ושחקן אמריקאי. כמו כן, הוא משלב בשיריו היפ הופ וסול. טריי נולד בריצ'מונד, וירג'יניה ועבר לגור בפיטסבורג, וירג'יניה. הוא חי כ-7 שנים בבולטימור, עקב נישואיו של אימו לאיש צבא. כשהיה ילד, השתתף טריי בתוכניות לכישרונות צעירים, ברבות מהם ניצח. בגיל 15, פגש טריי את המפיק טרוי טיילור, שהפיק בין היתר את ליונל ריצ'י ו-ויטני יוסטון. מוקסם מקולו של טריי, הנחה אותו טרוי להתמקד בקריירת מוזיקה. טריי עבר לגור בניו ג'רזי, והוא התחיל לעבוד בניו יורק ובניו ג'רזי על שירים עם טרוי. ב-2004, חתם טריי בחברת התקליטים "Atlantic Records", ועימם החל לעבוד על אלבומו הראשון. ב-2005, הוציא טריי את אלבום הבכורה שלו "I Gotta Make It" שדורג במקום ה-20 בטופ 200 של מצעד האלבומים של בילבורד ו-6 במצעד אלבומי ה-R&B והיפ הופ של בילבורד. האלבום מכר ברחבי ארצות הברית כ-200 אלף עותקים. טריי הוציא שני סינגלים בלבד מן האלבום: הראשון- "Gotta Make It", שיר הנושא של האלבום, שבו התארח הראפר טוויסטה. הסינגל נכשל במצעד הטופ 100 של הבילבורד, כשדורג המקום ה-87. במצעד ה-R&B של הבילבורד, דורג הסינגל במקום ה-21. בווידאו הרשמי של הסינגל מופיע זמר ה-R&B כריס בראון, שנחשב לחברו הטוב. הסינגל השני מהאלבום היה- "Gotta Go", שהצליח מעט יותר מהסינגל הראשון- דורג 67 בטופ 100 של הבילבורד, ו-11 במצעד הR&B של הבילבורד. אחרי שנתיים הפסקה, הוציא טריי לקראת סוף 2007 את אלבומו השני "Trey Day". האלבום הצליח יפה ודורג 11 במצעד האלבומים של הבילבורד, ו-2 במצעד אלבומי ה-R&B והיפ הופ של הבילבורד. האלבום מכר ברחבי ארצות הברית כ-253 אלף עותקים. מן האלבום יצא לאורו ארבעה סינגלים- הראשון- "Wonder Woman" שנכשל בכניסה לטופ 100 של הבילבורד, ודורג 54 במצעד ה-R&B של הבילבורד. הסינגל השני- "Can't Help But Wait", נחשב לסינגל השני הכי מצליח ביותר של טריי עד היום, כשהוא דורג בשיאו במקום ה-14, בטופ 100 של הבילבורד. במצעד ה-R&B דורג הסינגל במקום ה-2. הסינגל גם נכנס לטרייקליסט של הסרט "סטפ אפ 2", כשבגרסה המחודשת מתארח הראפר פילאס. גם לגרסה המחודשת יצא קליפ. הסינגל השלישי- "Last Time" הופץ במהלך ינואר 2008, כשהוא נבחר במשאל בעמוד המייספייס של טריי על ידי מעריציו, להיות הסינגל השלישי מן האלבום. הסינגל דורג 69 בטופ 100 של הבילבורד, אבל הצליח במצעד ה-R&B כשנכנס למקום ה-9 והמצוין. הסינגל הרביעי והאחרון מן האלבום הוא- "Missing You", שנחשב לשיר הפופולרי ביותר על ידי מעריציו של טריי, ולשיר הטוב ביותר מהאלבום- "Trey Day". הסינגל כשל במצעדים ולא הצליח להיכנס לאחד משני המצעדים החשובים בבילבורד. בתחילת 2008 יצא טריי לסיבוב הופעות ברחבי ארצות הברית יחד עם זמר ה-R&B המצליח ג'יי הולידיי. טריי הוציא את אלבום הסטודיו השלישי שלו "Ready" ב-31 באוגוסט 2009, והוא נכנס בבכורה שלו למקום ה-3 במצעד האלבומים האמריקאי. לפני כן, ב-29 בינואר, יצא הווידאו לסינגל החדש של טריי סונגז והראפר השוודי ראבסטאר לשיר "Without You". הסינגל הראשון שיצא מתוך אלבומו של טריי הוא "I Need A Girl", וסינגל נוסף שיצא הוא "Brand New". ‏"I Need A Girl" הגיע למקום ה-59 בטופ 200 בארצות הברית, ולמקום ה-6 במצעד ה-R&B של ארצות הברית. הסינגל השני מן האלבום, שיתוף הפעולה עם דרייק בשיר "Sucessful" הגיע למקום ה-17 בארצות הברית, והוא נחשב לסינגל הרביעי הכי מצליח של סונגז, אחרי "Can't Help But Wait" שהגיע למקום ה-14 בארצות הברית. זהו גם הסינגל המצליח ביותר מתוך אלבומו "Ready". הסינגל השלישי מן האלבום הוא "LOL" שבו מתארחים גוצ'י מיין וסולג'ה בוי. הסינגל דורג במקום ה-51 בארצות הברית. הסינגל הרביעי מן האלבום הוא "I Invented Sex" שאף הוא שיתוף פעולה עם דרייק. הסינגל דורג במקום ה-42 בארצות הברית ובמקום ה-1 במצעד ה-R&B של ארצות הברית. זהו הסינגל הראשון של טריי סונגז שמגיע לפסגת מצעד ה-R&B האמריקאי. הסינגל החמישי מן האלבום "Say Aah" שבו מתארח הראפר פאבולוס, דורג 9 בארצות הברית, והוא אחד הסינגלים הכי מצליחים שלו עד עטה של סונגז עד עתה. הסינגל השישי מן האלבום "Neighbors Know My Name" יצא ב-1 במרץ והוא דורג 43 בארצות הברית. לשיר "Yo Side Of The Bed" שמסמפל את להיטו הקלאסי של פרינס "Purple Rain" יצא קליפ רשמי במאי 2010. בקליפ לשיר, משתתפת קרי הילסון כבת זוגו של סונגז. השיר אולם, לא יצא כסינגל רשמי. שיר נוסף שיצא לו קליפ רשמי ולא יצא כסינגל- "One Love". רגע לפני אלבומו הרביעי, הוציא סונגז כסינגל את השיר "Already Taken" מתוך פסקול הסרט "סטפ אפ 3". השיר זכה לפופולריות רבה על אף שלא היה להיט גדול במצעדים. השיר הגיע למקום ה-109 בארצות הברית, למקום ה-39 במצעד האר אנ בי וההיפ הופ האמריקאי ולמקום ה-79 בבריטניה, הלהיט הגדול ביותר של סונגז בבריטניה. ב-14 בספטמבר 2010 הופץ אלבומו הרביעי של סונגז "Passion, Pain & Pleasure" והסינגל הראשון והמוביל מתוכו הוא שיתוף פעולה עם הראפרית ניקי מינאז' בשיר "Bottoms Up". הסינגל דורג במקום ה-6 במצעד האמריקאי ובמקום ה-2 במצעד האר אנ בי וההיפ הופ האמריקאי, והסינגל נחשב עד היום לסינגל הכי מצליח של סונגז. הסינגל השני מן האלבום הוא "Can't Be Friends" שדורג במקום ה-43 במצעד האמריקאי ובמקום ה-1 במצעד האר אנ בי וההיפ הופ האמריקאי. את האלבום הגדיר סונגז כאלבומו הטוב ביותר עד כה. האלבום דורג במקום ה-2 במצעד האלבומים האמריקאי ובמקום ה-1 במצעד אלבומי האר אנ בי וההיפ הופ האמריקאי. הסינגל השלישי מן האלבום אושר שיהיה השיר "Love Faces". הסינגל דורג במקום ה-3 במצעד האר אנ בי וההיפ הופ האמריקאי. הסינגל הרביעי מן האלבום יהיה "Unusual" שבו מתארח הראפר דרייק. הסינגל דורג במקום ה-7 במצעד האר אנ בי וההיפ הופ האמריקאי. לפני שהוציא את אלבומו החמישי "Chapter 5", הוציא ב-28 בנובמבר 2011 סונגז את המיני אלבום "Inevitable" שהגיע למקום ה-23 בארצות הברית ולמקום ה-4 במצעד אלבומי האראנבי וההיפ הופ האמריקאי. מתוך המיני אלבום הוציא סונגז שלושה סינגלים רשמיים- הסינגל הראשון, הבלדה "Top Of The World" שנכשלה בכניסה למצעדים בארצות הברית, הסינגל השני, שיתוף הפעולה עם הראפר פאבולוס בשיר "What I Be On" שהגיע למקום ה-79 במצעד האראנבי וההיפ הופ האמריקאי, והסינגל השלישי והמצליח ביותר מהמיני אלבום, הבלדה "Sex Aint Better Than Love" שהגיע למקום ה-92 בארצות הברית ולמקום ה-6 במצעד האראנבי וההיפ הופ האמריקאי. במהלך 2012 הוציא סונגז את אלבומו החמישי "Chapter 5", עליו הוא מספר שהוא מושפע מהמוזיקה של להקות הרוק קינגס אוף ליאון ומארון 5. הסינגל הראשון והמוביל מהאלבום הוא "Heart Attack" שיצא ב-26 במרץ 2012. הסינגל דורג במקום ה-56 במצעד האמריקאי ובמקום ה-5 במצעד ההיפ הופ וה-R&B האמריקאי. הסינגל השני מהאלבום הוא "Two Reasons" שיצא ביוני 2012 והוא שיתוף פעולה עם הראפר T.I. בשנת 2013 כיכב ברימייק לסרט "המנסרים מטקסס 3D", ובקומדיה הרומנטית "לטוס אל האהבה" בכיכובה של פולה פטון. בשנת 2018 כיכב בסרט הפשע "אח בדם", בתפקיד סוני, שוטר חדש. 2005: I Gotta Make It 2007: Trey Day 2009: Ready 2010: Passion, Pain & Pleasure 2012: Chapter 5 2014: Trigga 2011: Inevitable 2015: Intermission 2005: Gotta Make It - דירוג 87 במצעד האמריקאי 2005: Gotta Go - דירוג 67 במצעד האמריקאי 2007: Wonder Woman - לא דורג במצעד האמריקאי 2007: Can't Help But Wait - דירוג 14 במצעד האמריקאי 2008: Last Time - דירוג 69 במצעד האמריקאי 2008: Missing You - לא דורג במצעד האמריקאי 2009: Without You - לא דורג במצעד האמריקאי 2009: Brand New - לא דורג במצעד האמריקאי 2009: I Need A Girl - דירוג 59 במצעד האמריקאי 2009: Sucessful - דירוג 17 במצעד האמריקאי 2009: LOL - דירוג 51 במצעד האמריקאי 2009: I Invented Sex - דירוג 42 במצעד האמריקאי 2009: Say Aah - דירוג 9 במצעד האמריקאי 2010: Neighbors Know My Name - דירוג 43 במצעד האמריקאי 2010: Already Taken - דירוג 109 במצעד האמריקאי 2010: Bottoms Up - דירוג 6 במצעד האמריקאי 2010: Can't Be Friends - דירוג 43 במצעד האמריקאי 2011: Love Faces - דירוג 63 במצעד האמריקאי 2011: Unusual - דירוג 68 במצעד האמריקאי 2011: Out Of My Head - דירוג 40 במצעד האמריקאי 2011: Take Off - לא דורג במצעד האמריקאי 2011: Can't Get Enough - דירוג 52 במצעד האמריקאי 2011: The Way You Move - לא דורג במצעד האמריקאי 2011: Top Of The World - לא דורג במצעד האמריקאי 2011: What I Be On - לא דורג במצעד האמריקאי 2012: Sex Aint Better Than Love - דירוג 92 במצעד האמריקאי 2012: Heart Attack - דירוג 35 במצעד האמריקאי 2012: Two Reasons - דירוג 43 במצעד האמריקאי 2012: Simply Amazing - לא דורג במצעד האמריקאי 2012: Dive In - דירוג 77 במצעד האמריקאי 2013: Fumble - לא דורג במצעד האמריקאי 2014: Na Na - דירוג 21 במצעד האמריקאי 2014: SmartPhones - דירוג 115 במצעד האמריקאי 2014: Foreign - דירוג 84 במצעד האמריקאי 2014: Change Your Mind - לא דורג במצעד האמריקאי 2014: What's Best For You - לא דורג במצעד האמריקאי 2014: Touchin, Lovin - דירוג 43 במצעד האמריקאי 2014: Not For Long - דירוג 80 במצעד האמריקאי 2014: Your'e Mine (Eternal) Remix - לא דורג במצעד האמריקאי 2015: Slow Motion - דירוג 26 במצעד האמריקאי 2015: About You - לא דורג במצעד האמריקאי מדיה וקבצים בנושא טריי סונגז בוויקישיתוף אתר האינטרנט הרשמי של טריי סונגז טריי סונגז, ברשת החברתית פייסבוק טריי סונגז, ברשת החברתית אקס (טוויטר) טריי סונגז, ברשת החברתית אינסטגרם טריי סונגז, ברשת החברתית טיקטוק טריי סונגז, סרטונים בערוץ היוטיוב טריי סונגז, במסד הנתונים הקולנועיים IMDb (באנגלית) טריי סונגז, במסד הנתונים הקולנועיים KinoPoisk (ברוסית) טריי סונגז, באתר אפל מיוזיק (באנגלית) טריי סונגז, באתר ספוטיפיי טריי סונגז, באתר סאונדקלאוד (באנגלית) טריי סונגז, באתר Last.fm (באנגלית) טריי סונגז, באתר AllMusic (באנגלית) טריי סונגז, באתר MusicBrainz (באנגלית) טריי סונגז, באתר דיזר טריי סונגז, באתר Yandex.Music (ברוסית) טריי סונגז, באתר Discogs (באנגלית) טריי סונגז, באתר Songkick (באנגלית) טריי סונגז, באתר Genius טריי סונגז, באתר SecondHandSongs טריי סונגז, באתר בילבורד (באנגלית)